องค์กรต่อต้านคอรัปชัน(ประเทศไทย) จัดงานวันต่อต้านคอร์รัปชัน : รวมพลังอาสาสู้โกง กระตุ้นคนไทยทุกภาคส่วนร่วมกันป้องกัน ประเทศในบทบาทของตนเอง
พลเอก ไพบูลย์ คุ้มฉายา องคมนตรี กล่าวปาฐกถาพิเศษ หัวข้อ รวมพลังคนไทยอาสาสู้โกง เนื่องในวันต่อต้านคอรัปชัน 6 กันยายน โดยกล่าวว่า ได้มีโอกาสร่วมงานกับรัฐบาลของ พลเอก ประยุทธ์ จันทร์โอชา ซึ่ง นายกรัฐมนตรี จริงจังกับการปราบปรามการทุจริต จึงได้มีความใกล้ชิดกับองค์กรต่อต้านคอร์รัปชัน ประเทศไทย ยกตัวอย่าง ปัญหาการทุจริต ของประเทศไทยและสิงคโปร์ โดยปัญหาการทุจริตของประเทศไทย ยังมีอยู่มาก อยากให้ทุกคนช่วยกันแก้ไขปัญหานี้ และมองว่า ปัญหาการทุจริตที่เกิดขึ้น เกิดจากอำนาจและผลประโยชน์ ซึ่งผลประโยชน์ ไม่ได้หมายถึงทรัพย์สินเงินทอง เพียงอย่างเดียว แต่รวมถึงความก้าวหน้า ความปลอดภัยในชีวิตทรัพย์สินของคนในครอบครัว จึงทำให้การตรวจสอบการทุจริตล่าช้า เพราะมีผลประโยชน์เข้ามาเกี่ยวข้อง จึงไม่ใช่เรื่องง่ายของคนที่มุ่งหวังแก้ไขให้หมดไป         การทุจริต เปรียบเสมือนยาเสพติดที่หาง่ายแต่กำจัดยาก แต่จะต้องหาความเป็นธรรมให้เกิดขึ้นตามกระบวนการยุติธรรม และขอชื่นชม องค์การต่อต้านคอร์รัปชัน ที่รวมตัวกันออกมาต่อต้านการทุจริตอย่างจริงจัง และขอให้นำสิ่งที่ได้รับในวันนี้ ไปเผยแพร่ต่อสาธารณชนถึงจุดประสงค์ของการต่อต้านคอร์รัปชัน       พลเอก ไพบูลย์ ยังฝากถึงนักการเมืองด้วยว่า ตอนนี้ไม่ใช่เวลาที่จะมาพูดถึงปัญหา แต่เป็นเวลาที่ต้องมีผู้นำที่จะต้องหาวิธีการแก้ปัญหาการทุจริตที่เกิดขึ้น เพราะขณะนี้ประเทศไทย ยังขาดผู้ที่นำไปสู่การปฏิบัติ เพื่อให้การแก้ปัญหาเกิดความสำเร็จลุล่วงไปได้ ซึ่งองค์กรต่อต้านคอร์รัปชั่น(ประเทศไทย) ถือเป็นผู้นำที่จะทำให้การแก้ปัญหา รวมพลังกับจิตอาสา และทุกภาคส่วนต่อต้านคอรัปชั่นให้หมดไป        ด้านนายวิเชียร พงศธร ประธานองค์กรต่อต้านคอรัปชัน (ประเทศไทย) กล่าวว่า การจัดงานในครั้งนี้ มุ่งส่งเสริมกระตุ้นให้เกิดการรวมพลังคนไทยทุกภาคส่วนต่อสู้ ป้องกันผลประโยชน์ของประเทศชาติตามบทบาทของตนเอง ซึ่งจะเป็นพลังสังคมที่ปฏิเสธการคดโกงชาติทุกรูปแบบ และร่วมต่อสู้ไม่ให้คนโกงมีที่ยืนในสังคม รวมทั้งขยายเครือข่ายความร่วมมือทั้งในภาคประชาชน ราชการและภาคเอกชน ให้เข้มแข็งมากขึ้น อย่างไรก็ตาม ขอให้ทุกคนตระหนักว่าเรื่องทุจริตคอร์รัปชัน ให้เป็นเรื่องประจำวัน